Diari Oficial de la Generalitat Valenciana


Sumari del DOGV 2735, del 25-04-1996 (1996/838030)

ACORD de 16 d'abril de 1996, del Govern Valencià, pel qual es declara exempta de l'obligació de sostenir la plaça de secretaria a la Mancomunitat Castelló Nord.
----------------------------------------------------------------------------------------------------------------------------------------------------------------

### Dades del document

Número de DOGV
:   2735

Data del DOGV
:   25-04-1996

Secció del DOGV
:   ALTRES DISPOSICIONS

Número del document
:   1996/838030


Data del document
:   16-04-1996

Organisme emissor
:   Conselleria de Presidència

Tipus de document
:   Acord

ACORD de 16 d'abril de 1996, del Govern Valencià, pel qual es declara exempta de l'obligació de sostenir la plaça de secretaria a la Mancomunitat Castelló Nord.   
El Govern Valencià, en la reunió del dia 16 d'abril de 1996, adoptà l'acord següent:  
La Mancomunitat Castelló Nord, donada l'escassa quantia del seu pressupost com de volum de serveis, va acordar en sessió plenària celebrada el dia 8 d'agost de 1995, sol·licitar l'exempció de l'obligació de mantenir el lloc de treball de secretaria i que les funcions reservades siguen exercides, mitjançant el sistema d'acumulació.  
Sol·licitat l'informe preceptiu a la Diputació Provincial de Castelló, en la sessió de la comissió de govern, de data 12 de desembre de 1995, va adoptar l'informe favorable a l'exempció.  
El tràmit procedimental es va materialitzar de conformitat amb el Reial Decret 1732/1994, de 29 de juliol, sobre la provisió de llocs de treball reservats a funcionaris d'administració local, amb habilitació de caràcter nacional.  
Per tant, i considerant les facultats conferides pel Reial Decret 1732/1994, de 29 de juliol, d'acord amb l'article 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, a proposta del conseller de Presidència, el Govern Valencià  
ACORDA  
Eximir a la Mancomunitat Castelló Nord de l'obligació de sostenir la plaça de secretaria, la qual serà instada posteriorment per a l'acumulació.  
L'acord es publicarà en el Diari Oficial de la Generalitat Valenciana i en el Butlletí Oficial de l'Estat, després de la comunicació preceptiva prèvia al Ministeri per a les Administracions Públiques.  
Les persones interessades podran interposar contra aquest acord, que posa fi a la via administrativa, després de la comunicació preceptiva al Govern Valencià, recurs contenciós administratiu davant la corresponent Sala del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Butlletí Oficial de l'Estat, d'acord amb el que estableixen els articles 48, 109.c) i 110.3 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals desena i onzena de l'esmentada Llei 30/1992). Tot això sense perjudici que les persones interessades utilitzen qualsevol altra via que es considere oportuna.  
València, 16 d'abril de 1996.  
El conseller secretari del Govern Valencià,  
JOSÉ JOAQUíN RIPOLL SERRANO